張光前 (萬曆進士)

張光前（），字爾荷，號㟊西，山西澤州人，民籍，明朝政治人物。

生平
萬曆二十八年（1600年）庚子山西鄉試第三十名舉人，萬曆三十八年（1610年）庚戌科會試一百八十名，廷试三甲四十二名進士。户部观政，授任湖廣武昌府蒲圻縣（今屬湖北省赤壁市）知縣《蒲圻縣志·卷一·職官》，四十年本省同考，丁忧归。四十四年復補直隶保定府安肅縣知县。四月後于萬曆四十五年（1617年）即擢吏部驗封司主事，歷升文選司員外郎、稽勳司郎中。乞假去。

天啓四年（1624年），趙南星任吏部尚書，起張光前為文選司郎中。因疏抗魏忠賢而貶官。崇禎元年（1628年），起爲光祿寺少卿，不赴。崇禎三年（1630年）四月，起升太常寺少卿、管太仆寺少卿事，分守西路。又進大理寺右少卿。連番上疏乞休，及家而卒。《明史》有传。《明史·卷二四二》：張光前，字爾荷，澤州人。萬曆三十八年進士。授蒲圻知縣，補安肅。甫四月，擢吏部驗封主事。歷文選員外郎、稽勳郎中。乞假去。天啟四年，趙南星為尚書，起為文選郎中。甫視事，魏忠賢欲逐南星，假廷推謝應祥事矯旨切責。南星時與推應祥者，員外郎夏嘉遇，非光前也。光前抗疏爭之，曰：「南星人品事業昭灼人耳目，忽奉嚴旨責以不公忠，臣竊惑之。選郎，諸曹領袖，尚書臂指，南星所甄別進退，臣實佐之。功罪與共，乞先賜罷斥。」亦被旨切責。未幾，以推喬允升等代南星，忤忠賢意，削侍郎陳于廷及楊漣、左光鬥籍。光前又抗疏曰：「會推尚書，于廷主議，臣執筆，謹席稿待罪。」遂貶三秩，調外任。光前操行清嚴，峻卻請謁。知縣石三畏贓私狼籍，得奧援，將授台諫，光前出之為王官，其黨咸側目。明年，光前兄右布政使光縉治兵遵化，為閹黨門克新所劾，亦削籍。兄弟並以忤閹去，見稱於世。崇禎元年，起光祿少卿，不赴。三年，起太常。已，進大理少卿。累疏乞休，及家而卒。

家族
曾祖張仲實，祖張朝器，父張思烈，封户部主事承德郎；母郜氏（封安人）。永感下。兄光先（廩生）；張光縉（甲辰進士、任廬州、松江二府知府），弟光繡（增生）；光祚（庠生）；光宇；光宅；光復。子肇隆；肇陽《萬曆三十八年庚戌科序齒錄》：治《詩經》，年二十七歲中式萬曆三十八年庚戌科第三甲第四十二名進士。癸未九月十七日生，行三，曾祖張仲實；祖張朝器；父張思烈，□戶部主事承德郎；母郜氏（封安人）。永感下，妻史氏（封孺人），兄光先（廩生）；光縉（甲辰進士任廬州松江二府知府），弟光繡（增生）；光祚（庠生）；光宇；光宅；光復，子肇隆；肇陽。由增生中式庚子鄉試三十名舉人，會試中式一百八十名。戶部觀政，授湖廣武昌府蒲圻知縣，壬子本省同考，丁憂丙辰，復除直隸保定府安肅縣知縣，丁巳陞吏部騐封司主事。。

 延伸阅读 


參考文獻

Guang
Category:澤州人
Category:明朝蒲圻縣知縣
Category:明朝安肅縣知縣
Category:明朝吏部驗封司主事
Category:明朝吏部文選司員外郎
Category:明朝吏部文選司郎中
Category:明朝大理寺少卿
Category:明朝太常寺少卿
Category:萬曆二十八年庚子科山西鄉試舉人
Category:明朝戶部觀政
Category:明朝鄉試同考官
Category:明朝吏部稽勳司郎中